
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
7 ΜΑΡΤΙΟΥ 1991 


ΤΕΥΧΟΣ ΠΡΩΤΟ 


ΑΡΙΘΜΟΣ ΦΥΛΛΟΥ 

30 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

64. Τροποποίηση του Π.Δ. 130/1984 «Κύρωση του Γενικού Κα¬ 

νονισμού Υπηρεσίας στο Στρατό» (ΦΕΚ 42/10 Απρ. 84 Τεύ¬ 
χος Α'). 1 

65. Καθορισμός προσωπικού για κάλυψη πρόσκαιρων αναγκών σε 

Νοσηλευτικά Ιδρύματα Ν.Δ/τος 2592/53 και Ν.1397/83 
και στο ΕΚΑΒ . 2 

66. Συμπλήρωση του άρθρου 46 του Ν. 1481 /1984 «Οργανισμός 

Υπουργείου Δημόσιας Τάξης» (Α-152). 3 

67. Ίδρυση Γραφείου Ακολούθου Εμπορικών και Οικονομικών 

Υποθέσεων στα Τίρανα . 4 

68. Οργάνωση των Υπηρεσιών του Επιμελητηρίου Φθιώτιδας . 5 

69. Συμπλήρωση διατάξεων του Π.Δ/τος 102/1990 περί Οργανι¬ 

σμού της Κεντρικής Ένωσης των Επιμελητηρίων ΦΕΚ 47/ 

Α/90 . 6 

ΑΠΟΦΑΣΕΙΣ 

Εγκριση λειτουργίας νέας τράπεζας υπό την επωνυμία «ΕΓΝΑΤΙΑ 
ΤΡΑΠΕΖΑ Α.Ε.. 7 

Κατάργηση των ανωτάτων κατά τράπεζα ορίων έκδοσης τραπεζι¬ 
κών ομολόγων . 8 

Ποσοστά υποχρεωτικών τοποθετήσεων που έχουν εφαρμογή επί του 
ύψους των συμφωνιών ανταλλαγής ξένων νομισμάτων έναντι 
δραχμών (5ΨΑΡ) των τραπεζών με την Τράπεζα της Ελλά¬ 
δος . 9 

Καταβαλλόμενες προμήθειες στα πιστωτικά ιδρύματα και χρηματι¬ 
στές- μέλη του Χρηματιστηρίου Αξιών Αθηνών που έχουν 
εξουσιοδοτηθεί για τη διακίνηση ομολόγων του Ελληνικού 
Δημοσίου .10 

Εγκριση μεταβολών στην έδρα λειτουργίας και στις διενεργούμενες 
εργασίες μονάδων της Τράπεζας Κρήτης .11 

Εγκριση μετατροπής Θυρίδων Συναλλαγών της Τράπεζας 01ΤΙ- 
ΒΑΝΚ Ν.Α. σε υποκαταστήματα .12 

Συμπλήρωση της απόφασης ΕΝ 1 ΙΟ 448/2/7.5.90 που αφορά τις 
επενδύσεις των τραπεζών σε μετοχές επιχειρήσεων του χρη¬ 
ματοπιστωτικού τομέα .13 

Διορθώσεις σφαλμάτων 

διόρθωση σφαλμάτων στο II.Δ. 32/26.1.1991 . 14 

διορθώσεις σφαλμάτων στα II.Δ. 436/90. 437/90. 439/90. 
440/90. 441/90. 142/90. 445/90 και 447/90 .... 15 


ΠΡΟΕΔΡΙ ΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 64 
Τροποποίηση του Π.Δ. 130/1984 «Κύρωση του Γενικού Κανονισμού 

Υπηρεσίας στο Στρατό» (ΦΕΚ 42/10 Απρ. 84 Τεύχος Α'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τα άρθρα 5 παράγραφος 8, 15 παράγραφος 4 εδάφιο δ’ και 18 
παράγραφος 1 εδάφιο ι, του Νόμου 660/1977 «Περί Υπουργείου Εθνι¬ 
κής Αμύνης και των Οργάνων της Ανωτάτης Διοικήσεως και Ελέγχου 
των Ενόπλων Δυνάμεων». 

β. Την υπ’ αριθμό 192/3.9.1990 γνωμοδότηση του Ανωτάτου 
Στρατιωτικού Συμβουλίου. 

γ. Την από 12.9.1990 πρόταση του Αρχηγού Γενικού Επιτελείου 
Στρατού και το Συντονισμό του Γ ενικού Επιτελείου Εθνικής Αμύνης. 

δ. Την υπ' αριθμό 2/1991 γνωμοδότηση του Συμβουλίου της Επι¬ 
κράτειας. 

Με πρόταση του Υπουργού Εθνικής Αμύνης, αποφασίζουμε: 

Άρθρο 1 

1. Στην παράγραφο 1 των άρθρων 29 και 35 του Π.Δ. 130/1984 
προστίθεται νέα παράγραφος «ζ» ως εξής: 

«ζ. Άδειες απουσίας λόγω μετάθεσης». 

2. Η παράγραφος 3 του άρθρου 29 αντικαθίστανται ως εξής: 

«3. Στους εφέδρους αξιωματικούς χορηγούνται όλες οι παραπάνω 
άδειες απουσίας εκτός από τις εκπαιδευτικές, τις λόγω μετάθεσης και 
επί πλέον τις ειδικές άδειες (αγροτικές, φοιτητικές, λόγω θεομηνιών και 
τιμητικές). 

Άρθρο 2 

Στο κεφάλαιο 1 του τέταρτου μέρους του Π.Δ. 130/1984 προστίθε¬ 
ται νέο άρθρο 34Α ως εξής: 

Άρθρο ·34Α 

ΑΔΕΙΕΣ ΑΠΟΥΣΙΑΣ ΛΟΓΩ ΜΕΤΑΘΕΣΗΣ 

1. Άδειες απουσίας «λόγω μετάθεσης» χορηγούνται στους Αξιωμα¬ 
τικούς και Ανθυπασπιστές, που μετακινούνται λόγω μετάθεσης στο 
εσωτερικό της χώρας εφ' όσον απαιτείται η μεταφορά της οικοσκευής 
τους και η εξεύρεση νέας κατοικίας. 

2. Οι παραπάνω άδειες, διάρκειας οκτώ (8) ημερών σε κάθε περί¬ 
πτωση, δίδονται μαζί με το φύλλο πορείας για τη νέα θέση από τον έχο- 
ντα κάθε φορά το σχετικό δικαίωμα και λογίζονται επί πλέον των λοι¬ 
πών προβλεπομένων κανονικών ή μικράς διάρκειας αδειών, που δι¬ 
καιούται ο Αξιωματικός ή Ανθυπασπιστής (άρθρο 31, παράγραφος 1). 

Άρθρο 3 

Στο κεφάλαιο Κ του τετάρτου μέρους του Π.Δ. 130/1984 προστίθε¬ 
ται νέο άρθρο 41Α ως εξής: 

Άρθρο 41Α 

ΑΔΕΙΕΣ ΑΠΟΥΣΙΑΣ ΛΟΓΩ ΜΕΤΑΘΕΣΗΣ 

1. Άδειες απουσίας «λόγω μετάθεσης» χορηγούνται στους μονίμους, 
εθελοντές οπλίτες, οπλίτες πενταετούς υποχρεώσεως αμφοτέρων των 
φύλων, που μετακινούνται λόγω μετάθεσης στο εσωτερικό της χώρας 
εφ’ όσον απαιτείται η μεταφορά της οικοσκευής τους και η εξεύρεση νέας 
κατοικίας. 

2. Οι παραπάνω άδειες, διάρκειας οκτώ (8) ημερών σε κάθε περί¬ 
πτωση, δίδονται μαζί με το φύλλο πορείας για τη νέα θέση από τον έχο- 
ντα κάθε φορά το σχετικό δικαίωμα και λογίζονται επί πλέον των λοι¬ 
πών προβλεπομένων κανονικών ή μικράς διάρκειας αδειών, που δι¬ 
καιούνται σύμφωνα με το άρθρο 35 παράγραφος 1. 

Άρθρο 4 

Η ισχύς του διατάγματος αρχίζει από τη δημοσίευσή του στην Εφη¬ 
μερίδα της Κυβερνήσεως. 

Στον Υπουργό Εθνικής Αμύνης αναθέτουμε τη δημοσίευση και εκτέ¬ 
λεση τού παρόντος διατάγματος. 

Αθήνα, 15 Φεβρουάριου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΘΝΙΚΗΣ ΑΜΥΝΗΣ 

ΙΩΑΝΝΗΣ ΒΑΡΒΙΤΣΙΩΤΗΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 65 
Καθορισμός προσωπικού για κάλυψη πρόσκαιρων αναγκών σε Νοση¬ 
λευτικά Ιδρύματα Ν.Δ/τος 2592/53 και Ν.1397/83 και στο 

ΕΚΑΒ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντες υπόψη: 

1. Τις διατάξεις της παρ. 2 του άρθρου 13 του Ν.1735/1987 (Α 
195) «Προσλήψεις στο Δημόσιο Τομέα, κοινωνικός έλεγχος στην Δημό¬ 
σια Διοίκηση, πολιτικά δικαιώματα και άλλες διατάξεις». 

2. Τις διατάξεις του άρθρου 23 του Ν. 1558/1985 (Α 137) «Κυ¬ 
βέρνηση και Κυβερνητικά Όργανα». 

3. Τις διατάξεις του άρθρου 5 του Π.Δ. 437/1985 (Α 157) «Καθο¬ 
ρισμός και ανακατανομή αρμοδιοτήτων των Υπουργείων». 

4. Την απόφαση του Πρωθυπουργού και του Υπουργού Υγείας, Πρό¬ 
νοιας και Κοινωνικών Ασφαλίσεων αρ. Υ. 1059/3.5.90 «Ανάθεση αρ¬ 
μοδιοτήτων στον Αναπληρωτή Υπουργό Υγείας, Πρόνοιας και Κοινω¬ 
νικών Ασφαλίσεων (ΦΕΚ 295/1990 τ.Β). 

5. Την απόφαση του Πρωθυπουργού και του Υπουργού Οικονομικών 
αρ. Υ1140/90 «Ανάθεση αρμοδιοτήτων στον Υφυπουργό Οικονομικών 
(ΦΕΚ 420/90 τ.Β ). 

6. Την αρ. 699/1990 γνωμοδότηση του Συμβουλίου της Επικρά¬ 
τειας με πρόταση του Υπουργού Προεδρίας της Κυβέρνησης, του 
Αναπλ. Υπουργού Υγείας, Πρόνοιας και Κοινών. Ασφαλίσεων και του 
Υφυπουργού Οικονομικών, αποφασίζουμε: 

Άρθρο 1 

1. Καθορίζεται ο ανώτατος αριθμός προσωπικού που μπορεί να 
προσλαμβάνεται μέχρι 31.12.1995 με σύμβαση εργασίας ιδιωτικού δι¬ 
καίου ορισμένου χρόνου στα ακόλουθα Νομικά Πρόσωπα Δημοσίου Δι¬ 
καίου για κάλυψη πρόσκαιρων αναγκών που οφείλονται στην ανάγκη 
πρόσληψης ειδικευμένου προσωπικού που δεν προβλέπεται από τους 
Οργανισμούς των Νοσηλευτικών Ιδρυμάτων για να καλύψει τις ανά¬ 
γκες των αναπτυξιακών προγραμμάτων που συνχρηματοδοτούνται από 
το Ευρωπαϊκό Κοινωνικό Ταμείο, ήτοι: 

Α. Νομαρχιακό Γενικό Νοσοκομείο Αθηνών 

«Κοργιαλένειο - Μπενάκειο Ε.Ε.Σ.» 

α. Κέντρο Επαγγελματικής Εκπαίδευσης Νέων με Μεσογειακή 


Αναιμία. 

Ειδικότητα 

1. Εκπαιδευτές ΔΕ ή ΤΕ ή ΠΕ ^ 

2. Κοινωνικοί Λειτουργοί ΤΕ ή ΠΕ 2 

3. Ψυχολόγος ΠΕ . } 

4. Λογιστής ΤΕ ή ΠΕ [ 

5. Γραμματέας - Δακτυλογράφος ΔΕ ][ 

6. Καθαρίστρια ΥΕ ( 

7. Κλητήρας ΥΕ ) 

8. Κηπουρός ΥΕ 1 

9. Οδηγός ΔΕ _ 1 

β. Επαγγελματική Κατάρτιση Στελεχών Αιμοδοσίας 
Ειδικότητα 

1. Στατιστικολόγος - Αναλυτής ΠΕ 1 

2. Προγραμματιστής Η/Υ ΔΕ 1 

3. Γραμματέας ΔΕ 1 

4. Δακτυλογράφος ΔΕ 1 

5. Παρασκευαστές ΔΕ ή ΤΕ 4 

6. Κλητήρας ΥΕ 1 

7. Οδηγός ΔΕ 1 

8. Διαχειριστής ΔΕ _ 1 


Β. Περιφερειακό Γενικό Νοσοκομείο Παίδων Αθηνών 
«ΑΓΙΑ ΣΟΦΙΑ» 

Κέντρο Εκπαίδευσης και Κοινωνικής Υποστήριξης Νέων (ΚΕ- 


ΚΥΝ) 

Ειδικότητα 

1. Κοινωνικοί Λειτουργοί ΤΕ ή ΠΕ 3 

2. Εργοθεραπευτής ΤΕ 1 

3. Ψυχολόγος ΠΕ 1 

4. Ειδικός Δημιουργικής 

Απασχόλησης ΤΕ ή ΠΕ 1 

5. Διοικητικός Υπάλληλος ΔΕ 1 

6. Γραμματέας ΔΕ 1 

7. Υπεύθυνος Επόπτης 


Εργαστηρίου Γραφειοτικής ΤΕ ή ΠΕ 1 

8. Υπεύθυνος Εποπτείας Κλινικού 

Έργου Επιστ. ομάδας ΠΕ 1 

9. Ερευνητής ΠΕ 1 

10. Στατιστικολόγος ΠΕ 1 

11. Καθαρίστρια ΥΕ 1 

12. Εκπαιδευτής Δέρματος ΔΕ | 

13. Εκπαιδευτής Ηλεκτρονικού Υπολογιστή ΤΕ 1 

14. Εκπαιδευτής Φωτογραφίας ΔΕ | 

15. Εκπαιδευτής Εργασιών Γραφείου ΔΕ ή ΤΕ 1 

16. Εκπαιδευτής Τυπογράφος Εκδόσεων ΤΕ I 

Γ. Εθνικό Κέντρο Άμεσης Βοήθειας (ΕΚΑΒ) 

1. Επαγγελματική Κατάρτιση πληρωμάτων Ασθενοφόρων 
α. Για την Αθήνα 

Ειδικότητα 

1. Δακτυλογράφοι ΔΕ ^ 

2. Χειριστής Ηλεκτρονικού Υπολογιστής ΔΕ * 

3. Διοικητικοί - Λογιστικοί Υπάλληλοι ΔΕ ή ΤΕ " 

4. Κλητήρες ΥΕ . 

5. Καθαρίστρια ΥΕ 

β. Για την Θεσσαλονίκη 
Ειδικότητα 

1. Δακτυλογράφος ΔΕ „ 

2. Διοικητικοί - Λογιστικοί υπάλληλοι ΔΕ ή ΤΕ 

3. Κλητήρας ΥΕ , 

4. Καθαριστής ΥΕ 

2. Ειδικό Τμήμα Ιατρικής Καταστροφών 
Ειδικότητα 

1. Διοικητικοί - Λογιστικοί Υπάλληλοι ΔΕ ή ΤΕ 

2. Κλητήρες ΥΕ 

Δ. Γενικό Νοσοκομείο Αθηνών 

Εκπαίδευση Εργοθεραπευτών για άτομα με κινητικά προβλήμ 
ματα 

Ειδικότητα ^ 

1. Διοικητικός - Συντονιστής ΤΕ ή ΠΕ ^ 

2. Εργοθεραπευτής ΤΕ £ 

3. Δακτυλογράφοι ΔΕ 

Τα προσόντα για την πρόσληψη του προσωπικού των διαφόρων ειδι¬ 
κοτήτων είναι τα προβλεπόμενα από το ΠΑ 194/1988 (ΦΕΚ 84/Α/ 

88 ). 

Στον Αναπληρωτή Υπουργό Υγείας. Πρόνοιας και Κοινωνικών 
Ασφαλίσεων αναθέτουμε την δημοσίευση και εκτέλεση του παρόντος 

διατάγματος. 

Αθήνα. 27 Φεβρουάριου 1991 . 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


ΟΙ ΥΠΟΥΡΓΟΙ 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΜΙΛΤ. ΕΒΕΡΤ 


ΥΦΥΠΟΥΡΓΟΣ 

ΟΙΚΟΝΟΜΙΚΟΝ 

Π. ΔΕΛΗΜΗΤΣΟΣ 


ΑΝΑΠΛΗΡΩΤΗΣ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΓΕΩΡΓ. ΣΟΥΡΛΑΣ 

- 4 - 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 66 
Συμπλήρωση του άρθρου 46 του Ν. 1481 /1 984 «Οργανισμός Υπουρ¬ 
γείου Δημόσιας Τάξης» (Α-152). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 εδ. στ" του IV 1481/1984 
«Οργανισμός Υπουργείου Δημόσιας Τάξης» (Α-152). όπως αντικατα- 
στάθηκε με το άρθρο 1 παρ. 1 του Ν'. 1590/1986 (Α-49). 

2. Τις διατάξεις του Π.Δ. 137/1986 «Συγκρότηση της Γενικής 
Γραμματείας Δημόσιας Τάξης σε Υπουργείο Δημόσιας Τάξης» (Α-51). 

3. Την 114/1991 γνωμοδότηση του Συμβουλίου της Επικράτειας, 
ύστερα από πρόταση του Υπουργού Δημόσιας Τάξης, αποφασίζουμε: 

Άρθρο μόνο. 

1. Στο άρθρο 46 του Ν . 1481/1984 «Οργανισμός Υπουργείου Δη¬ 
μόσιας Τάξης» (Α-152). όπως αντικαταστάθηκε με το άρθρο μόνο του 
Π.Δ. 154/1990 (Α-57) προστίθεται παράγραφος 1 1 ως εξής: 

“11.α. Οι διατάξεις της προηγουμένης παραγράφου εφαρμόζονται 
και για τους Αστυνομικούς Διευθυντές οι οποίοι συμπληρώνουν 35ετή 
πραγματική Υπηρεσία μέχρι την 31η Δεκεμβρίου του έτους κατά το 
οποίο ενεργούνται οι τακτικές κρίσεις. 

β. Για τον υπολογισμό της 35ετούς πραγματικής υπηρεσίας των αξι¬ 
ωματικών μέχρι το βαθμό του Αστυνομικού Υποδιευθυντή εφαρμόζο¬ 
νται οι διατάξεις της παρ. 3 του άρθρου 8 του Ν. 1234/1982 (Α-23)». 

2. Η παράγραφος 11 του άρθρου 46 του Ν. 1481/84 λαμβάνει 
αριθμό 12. 

Στον Υπουργό Δημόσιας Τάξης αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα. 27 Φεβρουάριου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΙΩΑΝΝΗΣ ΒΑΣΙΛΕΙΑΔΗΣ 

- 4 - 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 67 
Ιδρυση Γραφείου Ακολούθου Εμπορικών και (Ιικονομικών Υποθέσεων 
στα Τίρανα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Γ Τις διατάξεις του άρθρου 1 του Ν.Δ. 367/1969 (ΦΕΚ 259Α'/ 
_) “Περί Οργανώσεως και λειτουργίας των εν τω εξωτερικώ Υπηρε¬ 
τών του Υπουργείου Εμπορίου όπως επαναφέρθηκαν σε ισχύ με το άρ- 
6 του Ν. 373/76». 

2· Τις διατάξεις του άρθρου 24 παράγρ. 5 του Ν. I 558/1985 (ΦΕΚ 


137Α'/1985) «Κυβέρνηση και Κυβερνητικά Όργανα». 

3. Τις διατάξεις του άρθρου 30 του Π.Δ. 397/1988 (ΦΕΚ 185Α'/ 
1988) «Οργανισμός του Υπουργείου Εμπορίου» όπως τροποποιήθηκε 
με τις διατάξεις του Π.Δ. 228/1990 (ΦΕΚ 85Α/1990). 

4. Την με αριθμό Υ 1140/1051173/1390/9.7.1990 (ΦΕΚ 
420Β'/1990) κοινή απόφαση του Πρωθυπουργού και του Υπουργού 
Οικονομικών «Ανάθεση αρμοδιοτήτων στον Υφυπουργό Οικονομι¬ 
κών». 

5. Την με αριθμό Υ 1060/4.5.1990 (ΦΕΚ 296Β71990) απόφαση 
του Πρωθυπουργού «Καθορισμός αρμοδιοτήτων του Αναπληρωτή 
Υπουργού Εμπορίου». 

6. Την με αριθμό 87/1991 Γνωμοδότηση του Συμβουλίου της Επι¬ 
κράτειας. με πρόταση των Υπουργών Προεδρίας Κυβερνήσεως Εξωτε¬ 
ρικών Αναπληρωτού Υπουργού Εμπορίου και Υφυπουργού Οικονομι¬ 
κών. αποφασίζουμε: 

Άρθρο μόνον 

Συνιστάται Γ ραφείο Ακολούθου Οικονομικών και Εμπορικών Υποθέ¬ 
σεων στα Τίρανα, με περιφέρεια αρμοδιότητας την Αλβανία. 

Στον Αναπληρωτή Υπουργό Εμπορίου αναθέτουμε την δημοσίευση 
και εκτέλεση του παρόντος Προεδρικού Διατάγματος. 

Αθήνα, 27 Φεβρουάριου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΜΙΛΤ. ΕΒΕΡΤ 


ΕΣΩΤΕΡΙΚΩΝ 

ΑΝΤ. ΣΑΜΑΡΑΣ 


ΑΝΑΠΛΗΡΩΤΗΣ 

ΟΙΚΟΝΟΜΙΚΩΝ 

ΠΑΝ.ΔΕΛΗΜΗΤΣΟΣ 


♦ 


ΥΦΥΠΟΥΡΓΟΣ 

ΕΜΠΟΡΙΟΥ 

ΣΩΤ. ΧΑΤΖΗΓΑΚΗΣ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 68 
Οργάνωση των Υπηρεσιών του Επιμελητηρίου Φθιώτιδας. 


(3) 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 10 παράγρ. 2 του Ν. 1746/1988 «Ρύθ¬ 
μιση του θεσμού των Επιμελητηρίων και άλλες διατάξεις» (ΦΕΚ 2/Α/ 
88 ). 

2. Τις διατάξεις του άρθρου 17 παράγρ. 1 του Ν. 1320/1983 
«Πρόσληψη στο Δημόσιο Τομέα και άλλες διατάξεις» (ΦΕΚ 6/Α/83). 

3. Τις διατάξεις του άρθρου 9 παράγρ. ΙΟτου.Ν. 1586/1986 «Βαθ¬ 
μολογική διάρθρωση των θέσεων του Δημοσίου, Νομικών Προσώπων 
Δημοσίου Δικαίου και των Οργανισμών Τοπικής Αυτοδιοίκησης και άλ¬ 
λες διατάξεις» (ΦΕΚ 37/Α/86). 

4. Την αριθμ. 6/4.7.89 απόφαση του Διοικητικού Συμβουλίου του 
Επιμελητηρίου Φθιώτιδας. 

5. Την αριθμ. Υ. 1140/1051173/1390/0001/90 (ΦΕΚ 420/Β/ 
10.7.90) απόφαση Πρωθυπουργού και Υπουργού Οικονομικών «Ανά¬ 
θεση αρμοδιοτήτων Υπουργού Οικονομικών στον Υφυπουργό Οικονομι¬ 
κών». 

6. Την αριθμ. 610/1990 γνωμοδότηση του Συμβουλίου της Επι¬ 
κράτειας με πρόταση του Υπουργού Προεδρίας της Κυβέρνησης. Υφυ¬ 
πουργού Οικονομικών και Υπουργού Εμπορίου, αποφασίζουμε: 


Άρθρο 1 

Διάρθρωση Υπηρεσιών 

Οι Υπηρεσίες του Επιμελητηρίου Φθιώτιδας, διαρθρώνονται σε επί¬ 
πεδο Διεύθυνσης, η οποία συγκροτείται ως εξής: 

α. Τμήμα Εμποροβιομηχανικών και Επαγγελματοβιοτεχνικών θε¬ 
μάτων. 

β. Τμήμα Διοικητικού - Οικονομικού. 

γ. Τμήμα Μητρώου - Μηχανογραφικών Εφαρμογών. 

Άρθρο 2 

Οι αρμοδιότητες της Δ/νσης ανάγονται στα παρακάτω θέματα, τα 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


οποία κατανέμονται μεταξύ των Τμημάτων ως εξής: 

α. ΤΜΗΜΑ ΕΜΠΟΡΟΒΙΟΜΗΧΑΝΙΚΩΝ ΚΑΙ ΕΠΑΓΓΕΛΜΑΤΟ- 
ΒΙΟΤΕΧΝΙΚΩΝ ΘΕΜΑΤΩΝ. 

Στην αρμοδιότητα του Τμήματος Εμποροβιομηχανικών και Επαγ- 
γελματοβιοτεχνικών θεμάτων ανήκουν: 

- Η Μελέτη κάθε θέματος που αφορά την Βιομηχανία, το Εμπόριο, 
την Βιοτεχνία και τα Επαγγέλματα για την ενάσκηση του γνωμοδοτι- 
κού έργου του Επιμελητηρίου. } 

- Η παρακολούθηση κάθε θέματος, που αναφέρεται στο εισαγωγικό 
και εξαγωγικό εμπόριο της χώρας, καθώς και στη βιομηχανία της πε¬ 
ριφέρειας του Επιμελητηρίου, η ενημέρωση των ενδιαφερομένων μελών 
επί των εκάστοτε ισχυουσών διατάξεων και η εισήγηση στις αρμόδιες 
αρχές για τα παραπάνω θέματα. 

- Η στατιστική παρακολούθηση της εμπορικής και βιομηχανικής κί¬ 
νησης, η συγκέντρωση και μελέτη όλων των στατιστικών στοιχείων των 
εκδιδομένων από όλες τις αρμόδιες υπηρεσίες, καθώς και η δημοσίευση 
των στοιχείων αυτών και των πορισμάτων της μελέτης στο μηνιαίο Δελ¬ 
τίο του Επιμελητηρίου που μπορεί να εκδίδει. 

- Η έρευνα της αγοράς και η μελέτη των προβλημάτων που ανακύ¬ 
πτουν από το εμπόριο και την βιομηχανία. 

- Η μελέτη, η αντιμετώπιση και παρακολούθηση κάθε θέματος, που 
αφορά τα επαγγέλματα και τις βιοτεχνίες της περιφέρειας του Επιμελη¬ 
τηρίου και η εφαρμογή των σχετικών διατάξων νόμων και κανονιστι¬ 
κών γενικά πράξεων, καθώς και η ενημέρωση των μελών του Επιμελη¬ 
τηρίου επί των εκάστοτε ισχυόντων. 

- Η κατάρτιση προγράμματος επί της πορείας και της δραστηριότη¬ 
τας του Επιμελητηρίου ως συμβουλευτικού και γνωμοδοτικού οργάνου 
της πολιτείας και ως φορέας ανάπτυξης και προαγωγής των επαγγελ¬ 
μάτων και της Βιοτεχνίας του Εμπορίου και της Βιομηχανίας. 

- Η μελέτη και η πρόταση μέτρων για την απλούστευση των διαδικα¬ 
σιών μέσα στο Επιμελητήριο για την αύξηση της παραγωγικότητας και 
την ταχύτερη εξυπηρέτηση των συναλλασσομένων. 

- Η επιμέλεια της προπαρασκευής για συμμετοχή του Επιμελητη¬ 
ρίου σε συνέδρια εσωτερικού και εξωτερικού, καθώς και σε εμπορικές 
αποστολές. 

- Η οργάνωση εκθεσιακών εκδηλώσεων στο εσωτερικό και το εξωτε¬ 
ρικό σε συνεργασία με τις αρμόδιες κρατικές υπηρεσίες. 

- Καταγραφή των επιτόπιων εμπορικών συνηθειών και εμπορικών 
εθίμων. 

- Η τήρηση ευρετηρίου των εκάστοτε υφισταμένων Σωματείων - 
Ενώσεων, Ομοσπονδιών, Συνεταιρισμών, κ.λπ. 

- Η επιμέλεια της σύνταξης, έκδοσης και διεκπεραίωσης του μη¬ 
νιαίου Δελτίου του Επιμελητηρίου. 

β. ΤΜΗΜΑ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 

Στην αρμοδιότητα του Τμήματος Διοικητικού - Οικονομικού ανή¬ 
κουν: 

- Ο χειρισμός όλων των θεμάτων υπηρεσιακής κατάστασης του 
προσωπικού. 

- Η επεξεργασία στοιχείων για την αριθμητική σύνθεση και τις αριθ¬ 
μητικές μεταβολές του προσωπικού. 

- Η μέριμνα για την διακρίβωση των αναγκών εκπαίδευσης του 
προσωπικού. 

- Η μέριμνα για την εφαρμογή προγραμμάτων εκπαίδευσης προσω¬ 
πικού στο εσωτερικό και εξωτερικό στα πλαίσια της ισχύουσας κάθε φο¬ 
ράς σχετικής νομοθεσίας. 

- Η μέριμνα για τη διατήρηση και λειτουργία της βιβλιοθήκης και 
τον εμπλουτισμό της με έντυπο υλικό. 

- Η διακίνηση της αλληλογραφίας, δακτυλογράφηση, αναπαρα¬ 
γωγή εγγράφων και εντύπων, διεκπεραίωση και τήρηση του Γενικού 
Πρωτοκόλλου των εισερχομένων και εξερχομένων εγγράφων. 

- Η μέριμνα για τη βεβαίωση του γνήσιου της υπογραφής του προ¬ 
σωπικού και των πολιτών. 

- Η μέριμνα για την παραλαβή από το Εθνικό Τυπογραφείο των 
φύλλων της Εφημερίδας της Κυβερνήσεως ή άλλων εντύπων και δια¬ 
νομή τους στα αρμόδια γραφεία. 

- Η μέριμνα για τη φύλαξη και καθαρισμό της Υπηρεσίας. 

- Η μέριμνα για τη λειτουργία του τηλεφωνικού κέντρου, τηλετύ¬ 
πων και λοιπών μέσων επικοινωνίας. 

- Η μέριμνα για την τήρηση των Πρακτικών της Διοικητικής Επι¬ 
τροπής του Διοικητικού Συμβουλίου και της Αντιπροσωπευτικής Γενι¬ 


κής Συνέλευσης του Επιμελητηρίου. 

- Η μέριμνα για την κατάρτιση και τροποποίηση του προϋπολογι¬ 
σμού του Επιμελητηρίου. 

- Η διαχείριση κάθε δαπάνης καθώς και η εκκαθάριση αποδοχών 
και γενικά αποζημιώσεων προσωπικού. 

- Η μέριμνα για την είσπραξη κάθε εσόδου. 

- Η μέριμνα για την προμήθεια κάθε μηχανήματος, υλικού, εφοδίου 
ή άλλου περιουσιακού στοιχείου, σύμφωνα με την ισχύουσα νομοθεσία. 

- Η μέριμνα για την εκτέλεση εργασιών (τυπογραφικών, επισκευής 
και συντήρησης κτιρίων, εγκαταστάσεων και μηχανημάτων κ.λπ.). 

- Η μέριμνα για την εκποίηση κάθε περιουσιακού στοιχείου. 

- Η μέριμνα για τη στέγαση της Υπηρεσίας. 

- Η μέριμνα για τη διαχείριση υλικού της Υπηρεσίας. 

γ. ΤΜΗΜΑ ΜΗΤΡΩΟΥ - ΜΗΧΑΝΟΓΡΑΦΙΚΩΝ ΕΦΑΡΜΟ¬ 
ΓΩΝ 

Στην αρμοδιότητα του Τμήματος Μητρώου - Μηχανογραφικών 
Εφαρμογών ανήκουν: 

- Η τήρηση των μητρώων των μελών του Επιμελητηρίου, η συνε¬ 
χής ενημέρωσή του, καθώς και η έκδοση σχετικών πιστοποιητικών. 

- Η σύνταξη των εκλογικών καταλόγων για την ανάδειξη της Διοι- 
κήσεως του Επιμελητηρίου και κάθε σχετική εργασία με τις εκλογές. 

- Η παραλαβή και έλεγχος δικαιολογητικών για την έκδοση άδειας 
παραγωγού Ασφαλίσεων, καθώς και η τήρηση Ειδικού Μητρώου αυ¬ 
τών. 

- Η επίδοση αδειών Μεσιτών Αστικών Συμβάσεων και τήρηση Ειδι¬ 
κού Μητρώου αυτών. 

- Η παραλαβή και ο έλεγχος δικαιολογητικών για την εγγραφή στο 
Ειδικό Μητρώο Εξαγωγέων. 

- Κάθε ενέργεια για την εφαρμογή του Νόμου περί Εμπορικών 
Αντιπροσώπων. 

- Η έκδοση πιστοποιητικών προελεύσεως και βεβαιώσεων τιμών. 

- Η διενέργεια διαιτησιών, πραγματογνωμοσυνών, δειγματολη¬ 
ψιών και επίλυσης εμπορικών διαφορών, σύμφωνα με την ισχύουσα νο¬ 
μοθεσία. 

- Η θεώρηση του ομοίου και γνησίου της υπογραφής των μελών του 
Επιμελητηρίου. 

- Η πλήρης κάλυψης των μηχανογραφικών αναγκών όλων των 
Τμημάτων της Υπηρεσίοις από πλευράς ανάλυσης, σχεδίασης προγραμ¬ 
ματισμού τεκμηρίωσης, υλοποίησης των εφαρμογών του και σύνταξης 
Ειδικών Τεχνικών Μελετών και Μελετών Σκοπιμότητοις. 

Άρθρο 3 

Οι θέσεις του μόνιμου προσωπικού, κατά κατηγορίες και κλάδους, 
ορίζονται ως εξής: 

ΚΑΤΗΓΟΡΙΑ ΠΕ 

Κλάδος ΠΕ Διοικητικός - Οικονομικός θέσεις τρεις (3) 
ΚΑΤΗΓΟΡΙΑ ΤΕ 

Κλάδος ΤΕ Διοικητικός - Λογιστικός θέσεις μία (1) 

Κλάδος ΤΕ Πληροφορικής θέσεις μία (1) 

Ειδικότητας Πληροφορικής 
ΚΑΤΗΓΟΡΙΑ ΔΕ 

Κλάδος ΔΕ Διοικητικός - Λογιστικός θέσεις έξι ( 6 ) 
εκ των οποίων δύο (2) θέσεις ειδικότητας Εισπράκτορα 
Κλάδος ΔΕ Προσωπικού Η/Υ θέσεις μία (1) 
ειδικότητας χειριστών Η/Υ 
ΚΑΤΗΓΟΡΙΑ ΥΕ 

Κλάδος ΥΕ Επιμελητών θέσεις μία (1) 

Κλάδος ΥΕ Προσωπικού Καθαριότητος θέσεις μία (1) 

Άρθρο 4 

Προσόντα διορισμού 

Τα προσόντα διορισμού σε θέσεις μονίμου προσωπικού, ορίζονται τα 
κατά ειδικότητα προβλεπόμενα στις διατάξεις του Π.Δ. 194/1988 
(ΦΕΚ 84/Α/88). 

Άρθρο 5 

Προϊστάμενοι υπηρεσιών 

1. Της Διεύθυνσης του Επιμελητηρίου Φθιώτιδας προΐσταται υπάλ- 

Χηλός του Κλάδου ΠΕ Διοικητικός - Οικονομικός της Κατηγορίας ΠΕ 
ή του Κλάδου ΤΕ Διοικητικός - Λογιστικός της Κατηγορίας ΤΕ. 

2 . Των Τμημάτων του εν λόγω Επιμελητηρίου προΐστανται υπάλλη¬ 
λοι του Κλάδου ΠΕ Διοικητικός - Οικονομικός ή ΤΕ Διοικητικός - Λογι¬ 
στικός ή ΔΕ Διοικητικός - Λογιστικός. 

Άρθρο 6 

Μεταβατικές Διατάξεις 

Οι κατά τη δημοσίευση του παρόντος μόνιμοι υπάλληλοι του Εμπορι¬ 
κού και Βιομηχανικού Επιμελητηρίου Λαμίας κατατάσσονται αυτοδί¬ 
καια σε θέσεις αντίστοιχες κατά κλάδους και κατηγορίες που προβλέπο- 
νται στο άρθρο 3 του παρόντος. 

Από τη δημοσίευση του παρόντος καταργούνται η Κ.Τ.Α. 1594/ 
4.1.73 ΦΕΚ 64/Β/20.1.73 «Περί Οργανώαεως των υπηρεσιών του 
Εμπορικού και Βιομηχανικού Επιμελητηρίου Λαμίας» και κάθε άλλη 
διάταξη που ρυθμίζει διαφορετικά από το παρόν διάταγμα. 

Στον Υπουργό Εμπορίου αναθέτουμε τη δημοσίευση και εκτέλεση του 
παρόντος διατάγματος. 

Αθήνα. 27 Φεβρουάριου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑ! ΤΗ! ΚΥΒΕΡΝΗΣΗ! ΥΦΥΠ. ΟΙΚΟΝΟΜΙΚΟΝ 

ΜΙΛΤ. ΕΒΕΡΤ Π. ΔΕΛΗΜΗΤΖΟΣ 

ΕΜΠΟΡΙΟΥ 

Α. ΞΑΡΧΑΣ 

-♦- 

( 6 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 69 

Συμπλήρωση διατάξεων του Π.Δ/τος 102/1990 περί Οργανισμού της 

Κεντρικής Ένωσης των Επιμελητηρίων ΦΕΚ 47/Α/90. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. ΙΟτου άρθρου 14τουΝ. 1746/88 (ΦΕΚ 
2/Α/1988) «Ρύθμιση του θεσμού των Επιμελητηρίων και άλλες διατά¬ 
ξεις». 

2. Την από 5.3.90 απόφαση της Γενικής Συνέλευσης των Επιμελη¬ 
τηρίων της Κεντρικής Ένωσης των Επιμελητηρίων. 

3. Την αριθ. Υ.1140/1051173/1390/0001/90 (ΦΕΚ 420/Β/ 
10.7.90) απόφαση Πρωθυπουργού και Υπουργού Οικονομικών «Ανά¬ 
θεση αρμοδιοτήτων Υπουργού Οικονομικών στον Υφυπουργό Οικονομι¬ 
κών». 

4. Την αριθμ. 602/1990 γνωμοδότηση του Συμβουλίου της Επι¬ 
κράτειας με πρόταση των Υπουργών Προεδρίας της Κυβέρνησης και 
Εμπορίου και του Υφυπουργού Οικονομικών, αποφασίζουμε: 

Άρθρο μόνο 

Στο Π.Δ. 102/22.3.90 «Οργανισμός της Κεντρικής Ένωσης των 
Επιμελητηρίων» προστίθεται μετά το άρθρο 7, άρθρο το οποίο λαμβάνει 
τον αριθμό 8, το δε επόμενο άρθρο αριθμείται αντίστοιχαα ως άρθρο 9. 

Άρθρο 8 

Πόροι της Κεντρικής Ένωσης Επιμελητηρίων είναι: 

1. Οι ετήσιες συνδρομές των Επιμελητηρίων που καθορίζονται με 
απόφαση της Γενικής Συνέλευσης των Επιμελητηρίων της ΚΕΕ ανά¬ 
λογα με τα έσοδά τους. 

2. Τα έσοδα από την κατανομή του ανταποδοτικού τέλους (άρθρο 14 
ταρ. Π του Ν. 1746/88). 

3. Το ποσοστό επί τοις 91 από τα δικαιώματα εγγραφής στο εμπο¬ 
ρικό Μητρώο Επιμελητηρίων που καθορίζεται με απόφαση της Γ ενικής 
Συνέλευσης των Επιμελητηρίων της ΚΕΕ. 

4. Τα Έσοδα από επιχορηγήσεις, δωρεές, κληρονομιές και κληροδο¬ 
τήσεις. 

5. Οι πρόσοδοι από την περιουσία της (τόκοι, μισθώματα κ.τ.λ.). 

6 . Τα δικαιώματα που εισπράττονται από τη χρησιμοποίηση των 
χώρων της Κ.Ε.Ε. 


7. Τα έσοδα από εκδόσεις (οδηγοί, κατάλογοι κ.τ.λ.). 

Στον Υπουργό Εμπορίου αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 27 Φεβρουάριου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠ. ΟΙΚΟΝΟΜΙΚΟΝ 

ΜΙΛΤ. ΕΒΕΡΤ Π. ΔΕΛΗΜΗΤΣΟΣ 

ΕΜΠΟΡΙΟΥ 

Α. ΞΑΡΧΑΣ 
-♦- 

Α ΠΟΦΑΣΕΙ Σ 

< 7 > 

Πράξη Διοικητή αριθ. 1896/8.2.91 

(Άρθρο 1 του Ν. 1266/82) 

Έγκριση λειτουργίας νέας τράπεζας υπό την επωνυμία «ΕΓΝΑΤΙΑ 
ΤΡΑΠΕΖΑ Α.Ε.». 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις». 

β) Τις διατάξεις του Ν. 5076/1931 «περί ανωνύμων Εταιρειών και 
τραπεζών» και του ΑΝ 1665/1961 «περί λειτουργίας και ελέγχου των 
τραπεζών», όπως ισχύουν. 

γ) Το άρθρο 27 του Ν. 1868/10.10.89. 

δ) Την ΠΔ/ΤΕ 892/2.12.86. 

ε) Την ΠΔ/ΤΕ 1379/24.10.88, όπως ισχύει. 

στ) Τις από 25.7.90 και 6.12.90 (ΑΠ 1820 και 2835) αιτήσεις του 
Ανδρέα Μπούμη, διαχειριστή και εκπροσώπου της αστικής Εταιρείας 
«Ιδρυτική Ομάδα ΕΓΝΑΤΙΑΣ ΤΡΑΠΕΖΑΣ», καθώς και την από 
1 1.8.1990 (ΑΠ 1974) επιστολή του. 

ζ) Τη σχετική εισήγηση της Επιτροπής Νομισματικών και Πιστωτι¬ 
κών θεμάτων (απόφαση ΕΝΠθ 463/17.12.90), αποφάσισε τα εξής: 

I. Παρέχεται άδεια λειτουργίας στην Ελλάδα ανώνυμης τραπεζικής 
εταιρείας υπό την επωνυμία «ΕΓΝΑΤΙΑ ΤΡΑΠΕΖΑ Α.Ε.» με έδρα τη 
Θεσσαλονίκη, υπό τους εξής όρους: 

1. Το μετοχικό κεφάλαιο της τράπεζας θα είναι δραχμές τέσσερα δι¬ 
σεκατομμύρια (δρχ. 4.000.000.000) και θα καταβληθεί εξολοκλήρου 
σε μετρητά. 

2. Οιαδήποτε μεταβολή του ποσοστού συμμετοχής των μετόχων που 
κατέχουν ποσοστό μεγαλύτερο του 5% του μετοχικού κεφαλαίου της 
τράπεζας, θα γνωστοποιείται εκ των προτέρων στη Διεύθυνση Γ ενικής 
Επιθεώρησης Τραπεζών της Τράπεζας της Ελλάδος. Για τους νέους αυ¬ 
τούς μετόχους θα ισχύει η διάταξη της παρ. 2δ της ΠΔ/ΤΕ 1379/ 
1988. 

3. Τα δύο εξίσου υπεύθυνα στελέχη που έχουν εξουσιοδοτηθεί από το 
Διοικητικό Συμβούλιο να διοικούν την τράπεζα δεν θα συμμετέχουν σε 
Διοικητικό Συμβούλιο άλλων επιχειρήσεων των ομίλων των αρχικών 
κύριων μετόχων, ούτε θα έχουν συμμετοχή στο κεφάλαιο άλλων επιχει¬ 
ρήσεων των εν λόγω ομίλων. Από τον περιορισμό αυτό εξαιρείται η συμ¬ 
μετοχή των στελεχών αυτών σε Διοικητικό Συμβούλιο θυγατρικής εται¬ 
ρείας της τράπεζας, εφόσον η θυγατρική εταιρεία δραστηριοποιείται στο 
χρηματοπιστωτικό τομέα της οικονομίας. 

4. Το σύνολο των παρεχόμενων πάσης φύσεως πιστώσεων, εγγυή¬ 
σεων και συμμετοχών της τράπεζας προς όλες τις εταιρείες κάθε ομίλου 
των αρχικών κύριων μετόχων δεν επιτρέπεται να υπερβαίνει ποσοστό 
20% των ιδίων κεφαλαίων της τράπεζας. Οι παρεχόμενες από την τρά¬ 
πεζα πάσης φύσεως πιστώσεις, εγγυήσεις και συμμετοχές προς κάθε 
μία συγκεκριμένη επιχείρηση των κυρίων μετόχων θα γνωστοποιούνται 
στη Γενική Επιθεώρηση Τραπεζών της Τράπεζας της Ελλάδος, εφόσον 
υπερβαίνουν ποσοστό 10 % των ιδίων κεφαλαίων της τράπεζας. 

5. Η παροχή από το Υπουργείο Εμπορίου της προβλεπόμενης από το 
νόμο άδειας σύστασης και λειτουργίας της τράπεζας προϋποθέτει προη¬ 
γούμενη έγκριση του καταστατικού της από την Τράπεζα της Ελλάδος 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


και κατάθεση στην Τράπεζα της Ελλάδος του συνόλου του μετοχικού 
κεφαλαίου. 

6 . Η καταβολή του μετοχικού κεφαλαίου της τράπεζας σύμφωνα με 
τις διατάξεις του άρθρου 14 του Ν. 5076/1931, καθώς και η ολοκλή¬ 
ρωση της απαιτούμενης διαδικασίας για τη σύσταση και λειτουργία της 
θα πρέπει να συντελεστούν το αργότερο έως την 30η Ιουνίου 1991. 

7. Η υπό ίδρυση «ΕΓΝΑΤΙΑ ΤΡΑΠΕΖΑ Α.Ε.» έχει υποχρέωση μέσα 
σε δεκαπέντε (15) ημέρες από την έναρξη λειτουργίας της να την αναγ¬ 
γείλει στην Τράπεζα της Ελλάδος (Διευθύνσεις: Νομισματικής Πολιτι¬ 
κής και Τραπεζικών Εργασιών, Γενικής Επιθεώρησης Τραπεζών, 
Ελέγχου για την Εφαρμογή Συναλλαγματικών Κανόνων) και να προσ¬ 
διορίσει την ακριβή διεύθυνση εγκατάστασης. 

8 . Εντός τριετίας από την έναρξη λειτουργίας της τράπεζας θα έχει 
υποβληθεί αίτηση εισαγωγής των μετοχών της τράπεζας στο Χρηματι¬ 
στήριο Αξιών Αθηνών αφού θα έχουν τηρηθεί όλες οι αναγκαίες για το 
σκοπό αυτό προϋποθέσεις. 

Διευκρινίζεται ότι για τους σκοπούς της παρούσας απόφασης δύο ή 
περισσότερες επιχειρήσεις αποτελούν όμιλο όταν είναι συνδεδεμένες 
κατά την έννοια του άρθρου 42ε (παρ. 5) του Ν. 2190/1920 ή όταν 
πρόκειται για επιχειρήσεις που ελέγχονται, με βάση τα οριζόμενα στο 
εδάφιο 5α του παραπάνω άρθρου 42ε, από το ίδιο φυσικό πρόσωπο ή 
ομάδα φυσικών προσώπων που συνδέονται μεταξύ τους μέχρι β' βαθμού 
συγγένειας. 

Η παρεχόμενη με την Πράξη αυτή έγκριση ίδρυσης της Ανώνυμης 
Τραπεζικής Εταιρείας «ΕΓΝΑΤΙΑ ΤΡΑΠΕΖΑ Α.Ε.» τελεί υπό την αί¬ 
ρεση της εκπλήρωσης εκ μέρους των ενδιαφερομένων, όλων των παρα¬ 
πάνω όρων και των προβλεπόμενων από την κείμενη νομοθεσία διαδι¬ 
κασιών, η μη τήρηση των οποίων επιφέρει την ανάκληση αδείας που πα¬ 
ρέχεται με την παρούσα Πράξη. 

II. Επιτρέπεται στη νέα τράπεζα: 

1. Να δέχεται καταθέσεις σε συνάλλαγμα σύμφωνα με τις διατάξεις 
του Ν.Δ. 2687/53. 

2. Να δέχεται καταθέσεις σε κοινό λογαριασμό σύμφωνα με τις δια¬ 
τάξεις του Ν. 5638/1932. 

3. Να διενεργεί πράξεις επί συναλλάγματος σύμφωνα με τις εκάστοτε 
ισχύουσες διατάξεις. 

III. Εγκρίνεται η ίδρυση και λειτουργία από την εν λόγω τράπεζα 
τεσσάρων (4) υποκαταστημάτων, δύο στη Θεσσαλονίκη και δύο στην 
Αθήνα. 

Η ίδρυση και λειτουργία των παραπάνω υποκαταστημάτων πρέπει 
να πραγματοποιηθεί μέχρι 31 Δεκεμβρίου 1991. 

Η υπό ίδρυση «ΕΓΝΑΤΙΑ ΤΡΑΠΕΖΑ Α.Ε.» έχει υποχρέωση μέσα σε 
δεκαπέντε (15) ημέρες από την έναρξη λειτουργίας των ανωτέρω υπο¬ 
καταστημάτων να την αναγγείλει στην Τράπεζα της Ελλάδος (Διευθύν¬ 
σεις: Νομισματικής Πολιτικής και Τραπεζικών Εργασιών, Γενικής Επι¬ 
θεώρησης Τραπεζών. Ελέγχου για την Εφαρμογή Συναλλαγματικών 
Κανόνων) και να προσδιορίσει την ακριβή διεύθυνση του τόπου εγκατά¬ 
στασής τους. 

Η Πράξη αυτή να δημοσιευθεί στην Εφημερίδα της Κυβερνή- 
σεως. 

Αθήνα, 26 Φεβρουάριου 1991 

Ο Διοικητής 
ΔΗΜ. ΧΑΛΙΚΙΑΣ 

-♦- 

( 8 ) 

Πράξη Διοικητή αριθ. 1902/20.2.91 
(Άρθρο 1 του Ν. 1266/82) 

Κατάργηση των ανωτάτων κατά τράπεζα ορίων έκδοσης τραπεζικών 
ομολόγων. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

1) Το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις». 

β) Το άρθρο 3 του Ν. 128/75. 

γ) Την απόφαση ΝΕ 95/9/14.10.75 «περί των προϋποθέσεων εκ- 
δόσεως τραπεζικών ομολόγων», όπως ισχύει. 


δ) Την ΠΔ/ΤΕ 1182/20.11.87 σχετικά με τους όρους έκδοσης 
τραπεζικών ομολόγων. 

ε) Τις υφιστάμενες συνθήκες στις αγορές χρήματος και κεφαλαίου 
αποφάσισε τα εξής: 

1. Καταργούνται τα ανώτατα όρια εκδόσεως τραπεζικών ομολόγων 
που έχει καθορίσει η Τράπεζα της Ελλάδος και παρέχεται ευχέρεια στα 
πιστωτικά ιδρύματα που δικαιούνται με βάση αποφάσεις των νομισμα¬ 
τικών αρχών να εκδίδουν τραπεζικά ομόλογα να καθορίζουν ελεύθερα 
το συνολικό ύψος των σε κυκλοφορία τραπεζικών ομολόγων που εκδί¬ 
δουν στα πλαίσια και κατά την διαδικασία του Ν.Δ. 3746/57, όπως 
ισχύει. 

2. Διευκρινίζεται ότι όσον αφορά το επιτόκιο, τη διάρκεια καθώς και 
τους λοιπούς όρους έκδοσης, διάθεσης, ανανέωσης κ.λπ. των τραπεζι¬ 
κών ομολόγων, εφαρμόζονται οι διατάξεις της ΠΔ/ΤΕ 1182/ 
20.11.87. 

Η Πράξη αυτή να δημοσιευθεί στην Εφημερίδα της Κυβερνήσεως. 

Αθήνα, 22 Φεβρουάριου 1991 

Ο Διοικητής 
ΔΗΜ. ΧΑΛΙΚΙΑΣ 


Πράξη Διοικητή αριθ. 1905/22.2.91 
(Άρθρο 1 του Ν. 1266/82) 

Ποσοστά υποχρεωτικών τοποθετήσεων που έχουν εφαρμογή επί του 

ύψους των συμφωνιών ανταλλαγής ξένων νομισμάτων έναντι δραχ¬ 
μών (5ΨΑΡ) των τραπεζών με την Τράπεζα της Ελλάδος. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

1) Το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατά- 
ξεις». 

β) Τις ΠΔ/ΤΕ 1823/16.10.90 και 1866/10.1.91. 

γ) Τις ΠΔ/ΤΕ 1875/22.1.91 και 1887/31.1.91. 

δ) Ότι για τον ορθό υπολογισμό της αποδοτικότητας των πιο πάνω 
συμφωνιών 5ΨΑΡ θα πρέπει τα ποσοστά υποχρεωτικών τοποθετή¬ 
σεων των τραπεζών να μη μεταβάλλονται έναντι αυτών που ίσχυαν 
κατά την ημέρα υποβολής των σχετικών προσφορών των τραπεζών 
στην Τράπεζα της Ελλάδος, αποφάσισε: 

Να καθορίσει ότι για όλες τις κατηγορίες δεσμεύσεων και υποχρεωτι¬ 
κών τοποθετήσεων των τραπεζών επί του ύψους των συμφωνιών 
5ΨΑΡ που αυτές συνάπτουν με την Τράπεζα της Ελλάδος εφαρμό¬ 
ζονται τα ποσοστά δεσμεύσεων και υποχρεωτικών τοποθετήσεων 
που προβλέπονται στις σχετικές αποφάσεις των νομισματικών αρ¬ 
χών που έχουν εκδοθεί μέχρι την ημερομηνία υποβολής των σχετι¬ 
κών προσφορών των τραπεζών στην Τράπεζα της Ελλάδος. Κατά 
την λήξη των συμφωνιών δλ^ΆΡ οι σχετικές αποδεσμεύσεις πραγ¬ 
ματοποιούνται με βάση τα πιο πάνω ποσοστά και δεν ισχύει επ’ αυ¬ 
τών η διάταξη της παρ. 3 της ΠΔ/ΤΕ 1823/16.10.90. 

Οι διατάξεις της παρούσας Πράξης έχουν εφαρμογή επί συμφωνιών 
δ’ΛΆΡ που έχουν συναφθεί ή θα συναφθούν μετά την 1η Νοεμβρίου 
1990 καθώς και επί συμφωνιών που έχουν λήξει ή θα λήξουν μετά 
την ημερομηνία αυτή. 

Η ΠΔ/ΤΕ 1866/10.1.1991 καταργείται. 

Η Πράξη αυτή να δημοσιευθεί στην Εφημερίδα της Κυβερνήσεως. 

Ο Διοικητής 
ΔΗΜ. ΧΑΛΙΚΙΑΣ 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

( 10 ) 

Πράξη Διοικητή αριθ. 1906/25.2.91 
(Άρθρο 1 του Ν. 1266/82) 

Καταβαλλόμενες προμήθειες στα πιστωτικά ιδρύματα και χρηματιστές- 
μέλη του Χρηματιστηρίου Αξιών Αθηνών που έχουν εξουσιοδοτηθεί 
για τη διακίνηση ομολόγων του Ελληνικού Δημοσίου. 

ΤΡΑΠΕΖΑ ΤΗΣ. ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 


Τραπεζικών Εργασιών, Γενικής Επιθεώρησης Τραπεζών, Ελέγχου 
για την Εφαρμογή των Συναλλαγματικών Κανόνων). 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Τα Μέλη . Η Γραμματέας 

Ακριβές αντίγραφο 
Αθήνα, 27 Φεβρουάριου 1991 
Η Γραμματέας 
Μ. ΚΑΡΑΜΠΕΛΑ 


Αφού έλαβε υπόψη: 

1) Το άρθρο 1 του Ν. 1266/82 «όργανα ασκήαεως της νομισματι¬ 
κής, πιστωτικής και συναλλαγματικής πολιτικής και άλλες διατά¬ 
ξεις». 

β) Τις ΓΙΔ/ΤΕ 1155/5.10.87, όπως τροποποιήθηκε με τις ΠΔ/ΤΕ 
1353/25.8.88, 1354/25.8.88 και 1721/29.3.90. 

γ) Τις ΠΔ/ΤΕ 1854/14.12.90 και 1870/14.1.91. 

δ) Την από 10 Νοεμβρίου 1986 μεταξύ της Τράπεζας της Ελλάδος 
και του Ελληνικού Δημοσίου σύμβαση ανάθεσης από το Ελληνικό 
Δημόσιο στην Τράπεζα της Ελλάδος της διαχείρισης των ομολόγων 
που εκδίδει το Δημόσιο, όπως τροποποιήθηκε με τις από 14.12.90 
και 11.1.91 συμβάσεις μεταξύ των αυτών συμβαλλομένων, αποφά¬ 
σισε: 

Να τροποποιήσει την παράγραφο 1 της ΠΔ/ΤΕ 1353/25.8.88, 
όπως ισχύει καθώς και την παράγραφο 1 της ΠΔ/ΤΕ 1354/ 
25.8.88 και να καθορίσει τα εξής: 

1. Τα ποσοστά προμηθειών που καθορίσθηκαν με τις ΠΔ/ΤΕ 1854/ 
14.12.90 και 1870/14.1.91 ισχύουν και για τη διάθεση ομολό¬ 
γων του Δημοσίου σε δραχμές ή με ρήτρα συναλλάγματος σε επενδυ¬ 
τές κατοίκους εξωτερικού (φυσικά ή νομικά πρόσωπα). Οι ανωτέρω 
προμήθειες υπολογίζονται επί της ονομαστικής αξίας των ομολό¬ 
γων. 

2. Διευκρινίζεται ότι για την εξόφληση των πιο πάνω κατηγοριών 
ομολόγων σε επενδυτές κατοίκους εξωτερικού (φυσικά ή νομικά πρό¬ 
σωπα) ουδεμία προμήθεια καταβάλλεται. 

Κατά τα λοιπά εξακολουθούν να ισχύουν οι διατάξεις των ΠΔ/ΤΕ 
1353/25.8.88 και 1354/25.8.88, όπως ισχύουν. 

Η Πράξη αυτή να δημοσιευθεί στην Εφημερίδα της Κυβερνήσεως. 

Ο Διοικητής 
ΔΗΜ. ΧΑΛΙΚ1ΑΣ 

-♦- 

( 11 ) 

Έγκριση μεταβολών στην έδρα λειτουργίας και στις διενεργούμενες ερ¬ 
γασίες μονάδων της Τράπεζας Κρήτης. 

(Συνεδρίαση 462/7.12.90) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

Αφού έλαβε υπόψη: 

α) Τις διατάξεις των άρθρων 1 και 2 (εδάφιο 4) του Α.Ν. 1665/51 
«περί λειτουργίας και ελέγχου τραπεζών». 

β) Τις προηγούμενες αποφάσεις της 334/22/24.11.86, 356/12/ 
22.5.87 και 427/17/31.7.89 με τις οποίες εγκρίθηκε η ίδρυση 
και λειτουργία από την Τράπεζα Κρήτης νέων υποκαταστημάτων 
και θυρίδων Συναλλαγών, βάσει των οποίων τέθηκαν σε λειτουργία 
το υποκατάστημα Αίγιου και οι Θυρίδες Συναλλαγών Κορυδαλλού 
και Αράχωβας, αντίστοιχα. 

γ) Το 1369/90 (ΑΠ 2376) έγγραφο της Τράπεζας Κρήτης. 

δ) Την σχετική εισήγηση της Γενικής Επιθεώρησης Τραπεζών (ΑΠ 
2773), αποφάσισε: 

Να εγκρίνει: α) την ίδρυση και λειτουργία Θυρίδας Συναλλαγών της 
Τράπεζας Κρήτης στα Τρίκαλα με ταυτόχρονη παύση των εργασιών 
της θυρίδας Συναλλαγών της στην Αράχωβα και β) την μετατροπή 
σε υποκατάστημα της Θυρίδας Συναλλαγών Κορυδαλλού της εν 
λόγω τράπεζας με ταυτόχρονη μετατροπή σε Θυρίδα Συναλλαγών 
του Υποκαταστήματος της Αίγιου. 

Η Τράπεζα Κρήτης έχει υποχρέωση μέσα σε δεκαπέντε (15) ημέρες 
από την έναρξη λειτουργίας των παραπάνω μονάδων στις νέες τους 
θέσεις, μετά τις προαναφερόμενες μεταβολές, να την αναγγείλει στην 
Τράπεζα της Ελλάδος (Διευθύνσεις: Νομισματικής Πολιτικής και 


-♦- 

( 12 ) 

Έγκριση μετατροπής θυρίδων Συναλλαγών της Τράπεζας ΟΙΤΙΒΑΝΚ 
Ν.Α. σε υποκαταστήματα. 

(Συνεδρίαση 465/14.1.91) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

Αφού έλαβε υπόψη: 

α) Τις διατάξεις των άρθρων 1 και 2 (εδάφιο 4) του Α.Ν. 1665/51 
«περί λειτουργίας και ελέγχου τραπεζών». 

β) Την απόφαση ΝΕ 295/46/31.12.80 με την οποία εγκρίθηκε, 
μεταξύ άλλων, η ίδρυση και λειτουργία τεσσάρων (4) Θυρίδων Συ¬ 
ναλλαγών της τράπεζας ΘΙΤΙΒΑΝΚ Ν.Α. σε τόπους επιλογής τους. 

γ) Τα από 29.5.90 και 5.11.90 (ΑΠ 1372. 2574) έγγραφα της 01- 
ΤΙΒΑΝΚ. 

δ) Την από 31.12.90 (ΑΠ 3023) σχετική εισήγηση της Γενικής 
Επιθεώρησης Τραπεζών, αποφάσισε: 

Να τροποποιήσει την προαναφερόμενη απόφαση ΝΕ 295/46/ 
31.12.90 και να εγκρίνει την μετατροπή των θυρίδων Συναλλαγών 
(Αμπελοκήπων, Χαλανδρίου, Φαλήρου και Καλλιθέας) της τράπε¬ 
ζας ΘΙΤΙΒΑΝΚ Ν.Α. σε υποκαταστήματα. 

Η 0ΙΤΙΒΑΝΚ Ν.Α. έχει υποχρέωση μέσα σε δεκαπέντε (15) ημέρες 
από την έναρξη λειτουργίας με τη νέα μορφή των ανωτέρω μονά¬ 
δων, να αναγγείλει στην Τράπεζα της Ελλάδος (Διευθύνσεις Νομι¬ 
σματικής Πολιτικής και Τραπεζικών Εργασιών, Γενικής Επιθεώρη¬ 
σης Τραπεζών, Ελέγχου για την Εφαρμογή Συναλλαγματικών Κα¬ 
νόνων). 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Ο Πρόεδρος Τα Μέλη Η Γραμματέας 

Ακριβές αντίγραφο 

Αθήνα, 27 Φεβρουάριου 1991 
Η Γραμματέας 
Μ. ΚΑΡΑΜΠΕΛΑ 

-4- 

(13) 

Συμπλήρωση της απόφασης ΕΝΠΘ 448/2/7.5.90 που αφορά τις 
επενδύσεις των τραπεζών σε μετοχές επιχειρήσεων του χρηματοπι¬ 
στωτικού τομέα. 

(Συνεδρίαση 465/5.2.91) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

Αφού έλαβε υπόψη: 

α) Την πιο πάνω απόφαση ΕΝΠΘ 448/2/7.5.90. 
β) Την σκοπιμότητα παρακολούθησης και αξιολόγησης των συμμε¬ 
τοχών των τραπεζών σε νέες κατηγορίες επιχειρήσεων του χρηματο¬ 
πιστωτικού τομέα, αποφάσισε: 

Να αντικαταστήσει το υπό στοιχείο (ι) εδάφιο της απόφασης ΕΝΠΘ 
448/2/7.5.90 ως εξής: 

ι) πιστωτικά και χρηματοδοτικά ιδρύματα. 

Ως χρηματοδοτικά ιδρύματα για τους σκοπούς της παρούσας απόφα¬ 
σης θεωρούνται οι επιχειρήσεις που δεν αποτελούν πιστωτικό Ιδρυμα 
και οι οποίες διενεργούν δραστηριότητες παροχής πιστωτικών διευ¬ 
κολύνσεων (περλαμβανομένων των εγγυήσεων) ή απόκτησης συμ¬ 
μετοχών ή πραγματοποίησης τοποθετήσεων (ενδεικτικά αναφέρο- 
νται οι εταιρείες ίβοΐοπηβ, παροχής υπηρεσιών καταναλωτικής πί- 

ατης, εταιρείες του Ν.Δ. 608/12/20.8.70. εταιρείες παροχής επι¬ 
χειρηματικού κεφαλαίου, καθώς και οι εταιρείες χρηματοδοτικής μί¬ 
σθωσης). 

Κατά τα λοιπά η απόφαση Ε1ΝΠΘ 448/2/7.5.90 παραμένει αμετά¬ 
βλητη. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Τα Μέλη I I Γραμματέας 

Ακριβές αντίγραφο 
Αθήνα. 27 Φεβρουάριου 1991 
Η Γραμματέας 
Μ. ΚΑΡΑΜΠΕΛΑ 

-φ- 

ΔΙΟ ΡΘΩΣΕΙΣ ΣΦΑΛΜΑ ΤΩΝ 

. (14) 


Στο Π.Δ/γμα 32/26.1.1991 «Τροποποίηση ορισμένων διατά¬ 
ξεων του Καταστατικού του Ταμείου Πρόνοιας Δικηγόρων Αλεξαν¬ 
δρούπολης (πρώην Έβρου)» που δημοσιεύθηκε στο ΦΕΚ 10/ 
4.2.1991 τεύχος Α', γίνονται οι παρακάτω διορθώσεις: 

α) Στην αριστερή στήλη της σελ. 128 και στο στίχο 22 αντί του 
εσφαλμένου «και ισχύει...» τίθεται το ορθό «και έχει...». 

β) Στην ίδια στήλη και σελίδα και στο στίχο 32 αντί του εσφαλμένου 
«... Ταμείο Δικηγόρων Αλεξανδρούπολης»... «τίθεται το ορθό «...Τα¬ 
μείο Προνοίας Δικηγόρων Αλεξανδρούπολης»...». 

γ) Στην δεξιά στήλη της σελ. 128 και στο στίχο 10 από το τέλος, αντί 
του εσφαλμένου «...των 600.000 για τους εξερχομένους...» τίθεται 
το ορθό «...των 600.000 δραχμών για τους εξερχομένους...». 

(Από τη Γενική Γραμματεία Κοιν. Ασφαλίσεων) 

-φ- 


(15) 


Διόρθωση σφάλματος στα:1) Στο Π.Δ. 436/90 που δημοσιεύ¬ 
θηκε στο ΦΕΚ 169/Α/14.12.1990 «Οργάνωση των Υπηρεσιών 
του Επιμελητηρίου Λέσβου στα έχοντας υπόψη στο 6 διορθώνεται ο 
αριθ. της απόφ. στο σωστό: αριθ. Υ.1140/1051173/1390/ 
0001/1990 (ΦΕΚ 420/Β/10.7.90). 

Στο άρθρο 3 του ίδιου Π.Δ/τος απαλείφεται η τελευταία σειρά: 
(Κλάδος ΔΕ Δακτυλογράφων-Στενογράφων θέσεις (1)) 

2) Στο Π.Δ. 437/90 του ίδιου ΦΕΚ «Οργάνωση των Υπηρεσιών του 


Επιμελητηρίου Αιτωλοακαρνανίας στα έχοντας υπόψη αριθ. 4 στ™/ 
τρίτη σειρά η λέξη Πάτρας γράφεται με κεφαλαίο το (Π). * 

3) Στο Π.Δ. 439/90 που δημοσιεύθηκε στο ΦΕΚ 170/Λ/ 

14.12.1990 «Οργάνωση των Υπηρεσιών του Επιμελητηρίου Κα¬ 
βάλας» στα έχοντας υπόψη αριθ. 6 στη δεύτερη σειρά συμπληρώνε¬ 
ται «Ανάθεση αρμοδιοτήτων του Υπουργού Οικονομικών στον Υφυ¬ 
πουργό Οικονομικών. 

4) Στο Π.Δ. 440/90 που δημοσιεύθηκε στο ΦΕΚ 170/Α/ 

14.12.1990 «Οργάνωση των Υπηρεσιών του Επιμελητηρίου Ηρα¬ 
κλείου» στα έχοντας υπόψη αριθ. 6 στην τρίτη σειρά συμπληρώνεται 
«Ανάθεση αρμοδιοτήτων του Υπουργού Οικονομικών στον Υφ^. 
πουργό Οικονομικών». 

5) Στο άρθρο 1 του ίδιου Π.Δ/τος στην πέμπτη σειρά διορθώνεται η 
περίπτωση (γ): Τμήμα Μητρώου-Μηχανογραφικών εφαρμογών. 

6 ) Στο άρθρο 2 του ίδιου Π.Δ/τος στην εικοστή πρώτη σειρά συμπλη¬ 
ρώνεται «Η Στατιστική παρακολούθηση της Εμπορικής και Βιομη¬ 
χανικής. Επαγγελματικής και Βιοτεχνικής κίνησης κ.τ.λ.». 

7) Στο ίΐ.Δ. 441/90 που δημοσιεύθηκε στο ΦΕΚ 170/Α/ 

14.12.1990 «Οργάνωση των Υπηρεσιών του Επιμελητηρίου Μα- ' 
γνήσιας» στο άρθρο 2. σελίδα 1450, στη δεκάτη ενάτη σειρά, περί¬ 
πτωση γ. διορθώνεται Τμήμα Μητρώου Μηχανογραφικών εφαρμο¬ 
γών. 

8 ) Στο άρθρο 3 του ίδιου Π.Δ/τος σελίδα 1450 στην τελευταία σειρά 
διορθώνεται Η/Υ. 

9) Στο Π.Δ. 442/90 που δημοσιεύθηκε στο ΦΕΚ 170/Α/ 

14.12.1990 «Οργάνωση των Υπηρεσιών του Επιμελητηρίου Μεσ¬ 
σηνίας» στα έχοντας υπόψη αριθ. 6 σειρά δεύτερη συμπληρώνεται 
«Ανάθεση αρμοδιοτήτων του Υπουργού Οικονομικών στον Υφυ¬ 
πουργό Οικονομικών». 

10) Στο Π.Δ. 445/90 που δημοσιεύθηκε στο ΦΕΚ 17/Α/ 

14.12.1990 «Οργάνωση των Υπηρεσιών του Επιμελητηρίου Σά¬ 
μου» στα έχοντας υπόψη αριθ. 6 σελίδα 1455, σειρά δεύτερη συ¬ 
μπληρώνεται «Ανάθεση αρμοδιοτήτων του Υπουργού Οικονομικών 
στον Υφυπουργό Οικονομικών». 

11) Στο Π.Δ. 447/90 που δημοσιεύθηκε στο ΦΕΚ 171/Α/ 

14.12.1990 «Οργάνωση των Υπηρεσιών του επιμελητηρίου 
Αχαΐας» στο άρθρο 2 σελίδα 1459 περίπτωση Β Τμήμα Διοικητι- 
κού-Οικονομικού σειρά τριακοστή δεύτερη απαλείφεται - Η μέριμνα 
για την κατάρτιση και τροποποίηση του προϋπολογισμού του Επιμε¬ 
λητηρίου γιατί έχει γραφεί δύο φορές. 

(Από το Υπουργείο Εμπορίου) 


ΑΠΟ ΤΟ ΕΘΝΙΚΟ ΤΎΠΟΓΤΑΘΒΙΟ 



